[{"text_idx": "#000000", "text": "Taldearen 20. urteurrena ospatzeko Denbora da poligrafo bakarra disko hirukoitza kaleratu zuen BERRI TXARRAK-ek. Bada, lan hori munduan zehar aurkezten emandako 2015 urtea mugarri bilakatu da nafarren ibilbidean. Nazioarteko eszenan egonkortzeaz bat (Mexiko, AEB, Alemania, Frantzia...), estatuko areto nagusietan sarrerak agortu dituzte bira honetan. Donostian izan ziren lehendabiziko zuzeneko aurkezpenak (lau kontzertu jarraian Intxaurrondoko Kultur Etxean) eta gerora etorri ziren Bartzelona (Apolo), Madril (Joy Eslava) edo Valentziako (La Rambleta antzokia) saio arrakastatsuak, non sarrera guztiak agortu baitzituzten. Ahaztu gabe ziurrenik birako hitzordu berezienak izan zirenak, BEC-en eta Madrilgo Palacio de los Deportes-en Rise Against eta Refused taldeen gonbidatu gisa."}, {"text_idx": "#000003", "text": "Urte bereziari amaiera ezin hobea emateko, BERRI TXARRAK-ek \u2018Jaio.Musika.Hil\u2019 disko beltzaren binilo gardena kaleratu berri du Only In Dreams zigilu propioan. Jakina da disko hau mugarri bilakatu dena taldearen ibilbidean eta aurtengo Durangoko Azokan lanik salduenetakoa izan berri da. Dagoeneko sarean eros daiteke, Berridenda taldearen internet bidezko dendan. Dagoeneko 2016rako hainbat jaialdi konfirmatu ditu taldeak, besteak beste Gijo\u0301n Sound Festival (Tindersticks-ekin batera), Vin\u0303arock edo Kadizeko Cabo de Plata."}, {"text_idx": "#000004", "text": "Horregatik guztiagatik, taldeak zinez eskertu nahi ditu urte berdingabe honetan euren alboan izandako zaleak. Eskerrik asko eta ez dadila haria eten!"}]